Frjálslyndi lýðræðisflokkurinn (Ísland)

Frjálslyndi lýðræðisflokkurinn er íslenskur stjórnmálaflokkur stofnaður af Guðmundi Franklín Jónssyni árið 2020. Slagorð þeirra var Fjárfestum, framkvæmum og framleiðum. Flokkurinn var með listabókstafin O. Flokkurinn leggur áherslu á að styrkja grunnstoðir samfélagsins þar sem einstaklingurinn nýtur frelsis til athafna í gegnum sköpunarkraft og með frumkvæði að vopni. Þeir vilja efla beint lýðræði og nota þjóðaratkvæðagreiðslur í mikilvægum málefnum. Að þeirra mati er einstaklingsfrelsi lykillinn að gæfu þjóðarinnar ásamt lágum sköttum, friðsömum og haftalausum milliríkjaviðskiptum, frjálsri samkeppni og sem minnstum ríkisafskiptum. 

Þann 14. október 2020 tilkynnti Guðmundur Franklín Jónsson að hann væri að stofna nýjan stjórnmálaflokk sem ætlaði að gefa kost á sér í alþingiskosningunum 2021 sem að héti Frjálslyndi lýðræðisflokkurinn. Þann 10. febrúar 2021 var framboðið staðfest og tilkynnt. Flokkurinn bauð fram í alþingiskosningunum 2021 sem fóru fram þann 25. september 2021. Guðmundur Franklín sagði af sér sem formaður eftir kosningarnar 2021 og tók Glúmur Baldvinsson við stjórninni eftir þær. Listabókstafur flokksins var lagður niður árið 2024. 
 Framboð 

 Alþingiskosningar 2021 
Flokkurinn bauð fram lista í öllum kjördæmum og fékk 0,4% fylgi í kosningunum og engan kjörinn þingmann með einungis 844 atkvæði. Daginn eftir kosningarnar, 26. september 2021 tilkynnti formaður flokksins, Guðmundur Franklín Jónsson, að hann væri hættur öllum afskiptum sínum af stjórnmálum. Samt tilkynnti hann að flokkurinn væri ekki hættur en óvíst er hver mun taka við hans stjórn.

 Sveitarstjórnarkosningar 2022 
Í febrúar árið 2022 sagði Guðmundur Franklín Jónsson í samtali við Fréttablaðið að ekki væri von á framboði í sveitarstjórnarkosningunum. Glúmur Baldvinsson, oddviti flokksins í kosningum 2021 sagði í framhaldinu að ekki væri nein plön um það. Hann sagði samt að nýr stjórnmálaflokkur væri á plani.

 Formenn 
+FormaðurByrjaðiHættiGuðmundur Franklín Jónsson20202021Glúmur Baldvinsson2021Enn í embætti

 Varaformenn 
VaraformaðurByrjaðiHættiGlúmur Baldvinsson20212021

 Tilvísanir 
Flokkur:Íslenskir stjórnmálaflokkar
Flokkur:Stofnað 2020
Flokkur:Alþingiskosningar 2021